open-index/open-wikipedia-markdown huggingface dataset:
Henochas

**Henochas**, **Enochas** – Senojo Testamento personažas, minimas Pradžios knygoje, Adomo sūnaus Seto palikuonis.

Anot Pradžios knygos, Jeredas, būdamas šimto šešiasdešimt dvejų metų, susilaukęs Henocho. Henochas turėjęs brolių bei seserų, tačiau jų vardai neminimi. Būdamas šešiasdešimt penkerių metų, Henochas susilaukęs sūnaus Metušelacho. Pasakojama, kad po to „Henochas ėjo su Dievu tris šimtus metų, ir jam gimė sūnų bei dukterų.“ Skirtingai nuo kitų prieštvaninių patriarchų, Henochas nemiręs, Dievas jį pasiėmęs. Tuo metu Henochui buvę trys šimtai šešiasdešimt penkeri metai. Laiško hebrajams 11, 5 minima, kad Henochas dėl savo tikėjimo patikęs Dievui ir buvęs perkeltas į dangų, kad neregėtų mirties.

## Sąsajos
Mesopotamiškuoju Henocho provaizdžiu kai kada laikomas mitinis valdovas En-men-dur-ana. Šis valdovas yra septintasis Šumero karalių sąraše, o Henochas – septintasis iš prieštvaninių patriarchų, minimų Pradžios knygoje. Pasakojama, kad tiek vienas, tiek kitas paimtas į dangų. Siparas, kur viešpatavęs Enmedurankis, siejamas su Saulės kultu, o 365 metai, kuriuos nugyvenęs Henochas, kaip teigiama, gali būti susiję su dienų skaičiumi saulės kalendoriuje.

## Išnašos
Moters ejakuliacija

**Moters ejakuliacija** – ejakuliacijos rūšis, kuomet Skeno liaukos išskiria tam tikrą skystį orgazmo metu. Pastaroji nėra gausi. Šį procesą skatina G – taško ir varputės stimuliavimas vienu metu. Ejakuliacijos metu taip pat stebima labai intensyvi makšties lubrikacija. Kaip ir vyro ejakuliacija, ji turi refleksinę prigimtį. Tyrimai rodo, kad apie 10 % moterų patiria ejakuliaciją.

## Šaltiniai
Antilegomena

**Antilegomena** ( – 'prieštaraujamas, ginčijamas') – epitetas, kuriuo ankstyvieji krikščionių rašytojai įvardijo Naujojo Testamento knygas, kurios, nors kai kada viešai skaitomos bažnyčiose, ganėtinai ilgai nebuvo pripažįstamos autentiškomis ir įtrauktos į kanoną. Šios knygos priešintos *Homologoumena* – visuotinai pripažintiems raštams.

Euzebijus (*Hist. Eccl. iii. 25*) terminu *Antilegomena* įvardijo Jokūbo laišką, Judo laišką, Antrąjį Petro laišką, Antrąjį ir Trečiąjį Jono laiškus, Pauliaus darbus, Hermo Ganytoją, Apaštalų mokymą, Apreiškimą Jonui, Evangeliją pagal hebrajus.

Vėlesniais laikais šiuo terminu įvardytos Naujojo Testamento knygos, kurių kanoniškumas kėlė abejonių: Jokūbo laiškas, Judo laiškas, Antrasis Petro laiškas, Antrasis ir Trečiasis Jono laiškai, Apreiškimas Jonui, Laiškas hebrajams.

## Išnašos
2022 m. pasaulio akademinio irklavimo čempionatas

**2022 m. [[pasaulio akademinio irklavimo čempionatas]]** – tarptautinės irklavimo federacijos organizuotas geriausių pasaulio akademinio irklavimo sportininkų čempionatas, kuris vyko rugsėjo 18 d. – rugsėjo 25 d. Čekijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelė

## Medalininkai
### Vyrai

### Moterys

### Neįgalieji

## Lietuva čempionate

## Šaltiniai

## Nuorodos
* FISA oficiali svetainė
Modern Sport FC

**Modern Sport FC**, o ankstesniais metais vadinosi **Future FC** () – Egipto futbolo klubas, įsikūręs Kaire. 

## Istorija
Klubas buvo suformuotas 2011 m. Jo steigėjais ir rėmėjais tapo Cola Cola firma, o klubas vadinosi **Cola Cola Football Club**.

2020–2021 m. rungtyniavo Antrame divizione (II pakopa). B grupėje buvo stipriausi ir tapo nugalėtojais. Po sezono buvo perkelti į aukščiausią šalies divizioną.

2021 m. rugsėjo 2 d. pranešta, kad klubo valdymą perima Future verslo grupė, kad keisis klubo pavadinimas. Nuo tada žinomas **Future Football Club** pavadinimu.

2021–2022 m. sezone rungtyniavo Premjer lygoje ir užėmė penktą vietą.

## Pasiekimai
;  Premier lyga
* Penktoji vieta: 2021–2022 m.

## Sezonai
; Pastarųjų metų sezonai

#### Coca Cola FC sezonai

|}
#### Future FC sezonai

|}
Šaltiniai:

## Emblema

Vaizdas:Coca Cola FC (Egiptas).png|  
Vaizdas:Future FC (Egiptas).png|  


## Apranga
; Sportinės aprangos pokyčiai.
* Namuose žaidžia juoda raudona apranga.
#### Coca Cola FC apranga

#### Future FC apranga

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* **[ Oficiali klubo svetainė]**
* facebook paskyra
* SOCCERWAY
* Transfermarkt
* Globalsportsarchive
Ramūnas Zilnys

**Ramūnas Zilnys** (g. 1979 m. sausio 29 d. Kaune) – žurnalistas, LRT popmuzikos vyr. redaktorius, radijo laidų vedėjas, „Eurovizijos“ komentatorius, muzikos apžvalgininkas, muzikinių konkursų komisijų narys.

## Biografija
Gimė ir augo Kauno Partizanų rajone.

1999–2019 m. dirbo Lietuvos ryto grupėje žurnalistu (muzikos apžvalgininku).

2019 m. kovą pradėjo dirbti LRT kaip popmuzikos vyr. redaktorius. Anksčiau LRT Opus vedė laidą „Vardai ir garsai“. Nuo 2020 m. komentuoja Eurovizijos transliacijas, šiame darbe pakeitė komentatorių Darių Užkuraitį.

Su žmona Egle susipažino festivalyje „Kaunas Jazz“.

## Šaltiniai
Martinas Idenas

**Martinas Idenas** () – Džeko Londono 1909 m. rašytas romanas. Pirmą kartą išleistas tais pačiais metais „The Pacific Monthly“ žurnale.    

Šis romanas atskleidžia daug Dž. Londono gyvenimo faktų ir laikomas autobiografiškiausiu kūriniu. Knyga buvo du kartus ekranizuota, taip pat pagal ją sukurtas serialas.   

## Siužetas

Veiksmas vyksta XX amžiaus pradžioje Oklande (Kalifornija, JAV). Martinas Idenas – neišsilavinęs jūreivis, atsitiktinai pakviestas apsilankyti aristokratų šeimos namuose, ten jis įsimylį namų šeimininkų dukrą Rutą – jauną universiteto studentę. Jaunuolis, nusprendęs padaryti viską, kad mergina jį pamiltų, pradeda rašyti. Visgi, pasiekęs savo tikslą, Martinas Idenas pasineria į depresiją.  

## Veikėjai

* Martinas Idenas – buvęs jūreivis, kuris tapo garsiu rašytoju;
* Ruta Morse – jauna universiteto studentė, kurią įsimylį Martinas Idenas;
* Lizi Konoli – konservų fabriko darbuotoja;
* Džo Dausonas – buvęs skalbyklos darbuotojas, Ideno draugas;
* Rusas Brisendenas – rašytojas, poetas.

## Šaltiniai
Pharco FC

**Pharco FC** () – Egipto futbolo klubas, įsikūręs Aleksandrijoje. 

## Istorija
Klubas buvo suformuotas 2010 m. Jo steigėjais ir rėmėjais tapo farmacijos bendrovė, o klubas vadinosi **Pharco Football Club**

Nuo 2014–2015 m. rungtyniavo Antrame divizione (II pakopa). Pateko į F grupę ir joje buvo pirmi. Kartu su kitomis geriausiomis komandomis rungtyniavo dėl galimybės žaisti Premjer lygoje. C grupėje liko treti ir į aukščiauisią divizioną nepateko.

2020–2021 m. rungtyniavo Antrame divizione (II pakopa). C grupėje buvo stipriausi ir tapo nugalėtojais. Po sezono buvo perkelti į aukščiausią šalies divizioną.

2021–2022 m. sezone rungtyniavo Premjer lygoje ir užėmė aštuntą vietą.

## Pasiekimai
;  Nilo lyga (I)
* Aštuntoji vieta: 2021–2022 m.

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia oranžine juoda apranga.

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Delila

**Delila**, **Dalilė** () – Senojo Testamento veikėja, minima Teisėjų knygoje, izraelitų teisėjo Samsono mylimoji filistinė.

Pasakojama, kad filistinų didžiūnai atvykę pas Delilą ir prašę, kad ši suviliotų Samsoną ir išgautų iš jo, kodėl šis toks stiprus. Už tai kiekvienas pažadėjęs po vienuolika šimtų sidabro šekelių. Pirmuosius tris kartus Samsonas Delilai tikrosios savo jėgos paslapties nepatikėjęs, tačiau ketvirtąjį, netekęs kantrybės, atskleidęs, jog nenugalimumo šaltinis esą plaukai. Tuomet Delila išsiuntusi pašaukti filistinų didžiūnų. Šie, sužinoję, kad Delilai Samsonas patikėjęs savo paslaptį, atskubėję pas ją su pinigais rankose. Samsoną Delila užmigdžiusi ant savo kelių ir, pasišaukusi vyrą, liepusi nukirpti jam septynias plaukų garbanas. Samsonas netekęs savo galios ir patekęs filistinų nelaisvėn.

Mene Delila vaizduojama kerpanti Samsono plaukų garbaną. Delilos vardas tapęs geidulingos, klastingos moters sinonimu.

## Išnašos
Palingenezė

**Palingenezė** ( – 'tapsmas, gimimas') – filosofijoje, teologijoje ir biologijoje vartojama sąvoka; filosofijoje ji apibūdina (plačiausiąja jos prasme) teoriją (pvz., pitagoriečių), kad žmogaus siela nemiršta drauge su kūnu, bet atgimsta iš naujo įsikūnydama. Taigi, palingenezė atitinka metempsichozę.

Siauresne prasme palingenezės terminas vartojamas A. Šopenhauerio filosofijoje. Pastarasis šį terminą taikė savo doktrinai, kad valia nemiršta, bet iš naujo manifestuoja naujuose individuose. A. Šopenhaueris atmetė tradicinę metempsichozės doktriną, kad persikūnija tam tikra siela.

Žodžio *palingenesis* arba *palingenesia* vartoseną galima atsekti iki stoikų, kurie šiuo žodžiu įvardijo nepaliaujamą visatos atkūrimą po to, kai ją į save sugeriąs Demiurgas. Pasak Filono, Nojus ir jo sūnūs vadovavę Žemės „atnaujinimui“ arba „atgimimui“. Juozapas Flavijus palingenezės terminu įvardijo žydų tautos atgimimą, Plutarchas – sielų transmigraciją, Ciceronas – savo sugrįžimą iš tremties.

Naujame Testamente aptinkama teologinė dvasinio atgimimo samprata, tačiau pats žodis sutinkamas tik dusyk. Palingenezės terminą vartojo ir Bažnyčios Tėvai, taip įvardydami krikšto apeigą arba atgailos būseną.

Naujaisiais laikais palingenezės sąvoką imta vartoti biologijoje (pvz., Ernst Haeckel ir Fritz Müller), įvardijant tikslų protėvių bruožų atkartojimą paveldėjimo keliu, priešinant jį kenogenezei (*καινός* 'naujas'), kai paveldėti bruožai pakinta veikiami aplinkos.

## Išnašos
Eastern Company SC

**El Sharkia Lel Dokhan Sporting Club** arba **Eastern Company FC** () – Egipto futbolo klubas, įsikūręs Kaire. 

## Istorija
Klubas buvo suformuotas 1953 m. Jo steigėjais ir rėmėjais tapo tabako bendrovė, o klubas vadinosi **Eastern Company Football Club**.

2020–2021 m. rungtyniavo Antrame divizione (II pakopa). A grupėje buvo stipriausi ir tapo nugalėtojais. Po sezono buvo perkelti į aukščiausią šalies divizioną.

2021–2022 m. sezone rungtyniavo Premjer lygoje ir užėmė septynioliktą vietą. Po sezono buvo perkelti į žemesnį divizioną.

2022–2023 m. rungtyniavo Antrame divizione (II pakopa).

## Pasiekimai
;  Premier lyga (I):
: Septynioliktoji vieta: 2021–2022 m.

;  Antrasis divizionas (II)
: Nugalėtojai: 2020–2021 m. „A“ grupėje

## Sezonai

|}
Šaltiniai:

## Apranga
; Sportinės aprangos pokyčiai.
* Namuose rungtyniauvo žalia apranga.

## Garsesni žaidėjai
; Žaidėjai, atstovavę Kataro nacionalinei rinktinei
*  
; Užsieniečiai
* 

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Gimnastika 2024 m. vasaros olimpinėse žaidynėse

**[[Gimnastika]] 2024 m. vasaros olimpinėse žaidynėse** vyks 30-ą kartą olimpinių žaidynių istorijoje. Varžybose vyks trijų gimnastikos atšakų varžybos: sportinės, meninės ir tramplino gimnastikos.

## Medalininkai

### Sportinė gimnastika
#### Vyrai

#### Moterys

### Meninė gimnastika

#### Moterys

### Tramplino gimnastika

## Medalių lentelė

## Šaltiniai

## Nuorodos
* Oficiali svetainė
Ghazl El Mahalla SC

: Nemaišyti su Libijos klubu Al Mahalla SC iš Tripolio.

**Ghazl El Mahalla SC** () – Egipto futbolo klubas, įsikūręs Mahala el Kubroje. 

## Istorija
Klubas buvo suformuotas 1936 m. 

2020–2021 m. rungtyniavo Antrame divizione (II pakopa). C grupėje buvo stipriausi ir tapo nugalėtojais. Po sezono buvo perkelti į aukščiausią šalies divizioną.

2021–2022 m. sezone rungtyniavo Premjer lygoje ir užėmė keturioliktą vietą.

2023–2024 m. sezone Antrame divizione buvo antri ir pateko į stipriausią šalies divizioną.

Nuo 2024–2025 m. sezono rungtyniavo Premjer lygoje.

## Pasiekimai
;  Premier lyga (I)
: Ketvirtoji vieta: 2003–2004 m.

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia žydra juoda apranga.

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive
Ehudas

**Ehudas** () – Senojo Testamento personažas, minimas Teisėjų knygoje, antrasis izraelitų teisėjas, valdęs po  Otnielio, išvadavęs izraelitus iš moabitų valdžios. Pasakojama, kad už nedorus izraelitų darbus Dievas sustiprinęs jų priešą Moabo karalių Egloną. Šio valdžioje izraelitai buvę aštuoniolika metų.

Ehudas, Geros sūnus, priklausęs Benjamino giminei, buvęs kairiarankis. Kartą per jį izraelitai siuntę duoklę Moabo karaliui Eglonui. Ehudas pasigaminęs dviašmenį uolekties ilgio durklą ir pasirišęs jį po drabužiais prie dešinės šlaunies. Ehudas atgabenęs karaliui duoklę, o baigęs ją atiduoti, paleidęs duoklės nešėjus eiti savais keliais. Pats sugrįžęs nuo Pesilimų prie Gilgalo ir kreipęsis į karalių, tvirtindamas turįs pasakyti kai ką slapta. Karalius išsiuntęs su juo buvusius valdinius ir likęs vienas su Ehudu savo vėsiame kambaryje ant stogo. Ehudas pasakęs, kad turįs „žodį iš Dievo“ ir karaliui pakilus suvaręs jam į pilvą durklą. Kadangi karaliaus būta labai apkūnaus, durklas įsmegęs į riebalus, rankena sulindusi paskui ašmenis.

Ehudas užrakinęs valdovo kambarį ir, pasinaudojęs jo valdinių gaišatimi, pabėgęs, pasiekęs Pesilimus ir leidęsis į Seyrą. Ehudo vedami izraelitai pakilę į žygį iš aukštumų, paėmę Jordano brastas į Moabą ir niekam neleidę pereiti. Pasakojama, kad užmušę apie dešimt tūkstančių moabitų. Po to krašte aštuoniasdešimt metų trukusi taika.

## Išnašos
Žapūra (miestas)

**Žapūra** () – gyvenvietė ir savivaldybė šiaurės vakarų Brazilijoje, Amazonės valstijoje, 750 km į šiaurės vakarus nuo Manauso, 270 km nuo Tefės, prie Žapūros žemupio. Upinė prieplauka. Verčiamasi miškų kirtimu, žvejyba, ekoturizmu.

## Savivaldybė
Žapūros savivaldybė (plotas 53 792 km²) turi mažiausiai gyventojų tarp visų Amazonės valstijos savivaldybių, be to, tai rečiausiai apgyvendinta Brazilijos savivaldybė. Jos teritorijoje yra Žuamio–Žapūros ekologinė stotis (įsteigta 1985 m.), Auati–Paranos išteklių rezervatas (nuo 2001 m.), dalis Aukštutinės Negro upės indėnų teritorijos.

Savivaldybės gyventojų skaičius – 1755 (2021 m.). Pagrindinės savivaldybės gyvenvietės 2010 m. buvo: Žapūra (3298 gyv.), Vila Bitenkūras (492), Akanauaė (367), San Žoze de Apaporisas (350), Žutai (208).

## Istorija
1764 ir 1768 m. indėnų murų žemėse įkurtos kelios gyvenvietės – San Matijašas, Santo Antonio Mapiris ir San Žuakin do Makapiris. Po 1775 m. pradėjo steigtis katalikiškos misijos. Žapūra ėmė augti kaip gyvenvietė Tefės savivaldybėje (kuri XIX a. užėmė virš 500 tūkst. km²) plotą. Žapūros savivaldybė sudaryta 1955 m. 1981 m. nuo savivaldybės buvo trumpam atskirtas Vila Bitenkūras (netrukus vėl prijungtas).

2022 m. ataskaitoje įvertinta 14 savivaldybių sąraše pagal smurtinių nusikaltimų gausą.

## Šaltiniai
Puerto Arika

**Puerto Arika** () – gyvenvietė pietryčių Kolumbijoje, Amazonės departamente, Peru pasienyje, kairiajame Putumajo krante, netoli Igara Paranos žiočių. Įsikūrusi 300 km į šiaurės vakarus nuo Letisijos, 240 km į šiaurės rytus nuo Ikitoso. Verčiamasi žvejyba, gyvulininkyste, žemės ūkiu (manijokų, bananų, kukurūzų, cukranendrių auginimu), turizmu. Yra karinė bazė.

Puerto Arika sudaro savivaldybėms nepriskirtą teritoriją (13 791 km²), kuri rečiausiai apgyvendinta visoje šalyje (0,075 žm./km²). Kitos didesnės gyvenvietės: Puerto Faraonas, Lago Grandė, Sabalojakas, Puerto Kartachena. Gyvena indėnai vitotai ir borai.

## Istorija
Gyvenvietę Ramiojo vandenyno karo metu įkūrė perujiečiai pabėgėliai, atsikraustę iš Arikos apylinkių (dab. Čilė). 1922 m. Kolumbijai ir Peru pasirašius Salomono–Losano sutartį, vietovė atsidūrė Kolumbijos žinioje, tad perujiečiai vėl išsikėlė ir įkūrė kitą Puerto Ariką Peru (Loreto departamentas).

## Šaltiniai
Dramblio Kaulo Kranto ir Lietuvos santykiai

**Dramblio Kaulo Kranto ir Lietuvos santykiai** – dvišaliai tarptautiniai santykiai tarp Dramblio Kaulo Kranto ir Lietuvos.

Diplomatiniai santykiai tarp Dramblio Kaulo Kranto ir Lietuvos užmegzti 1997 m. spalio 21 d.

Abi šalys yra Jungtinių Tautų narės.

Lietuvoje 2022 m. pradžioje gyveno trys Dramblio Kaulo Kranto piliečiai.

Dramblio Kaulo Krantas yra akreditavęs ambasadą Lietuvai.

## Santykių istorija

### Pirmieji kontaktai
Yra duomenų, kad SSRS okupacijos metais Dramblio Kaulo Krantas palaikė ryšius su Lietuvos diplomatinėmis atstovybėmis.

### Santykiai po 1997 m.

1997 m. spalio 21 d. užmegzti diplomatiniai santykiai tarp Dramblio Kaulo Kranto ir Lietuvos.

1999 m. Dramblio Kaulo Krantas akreditavo Maskvoje reziduojantį ambasadorių Lietuvai. Vis dėlto vėliau sekė devynerių metų laikotarpis, kai nebuvo Lietuvai akredituoto diplomatinio atstovo. Apie 2010 m. Lietuvai vėl akredituotas atstovas – Dramblio Kaulo Kranto ambasadorius Rusijoje Gnanjas Filibertas Fanjidis.

2013 m. įvyko Lietuvos inicijuotas dvišalis viceministrų susitikimas, kuriame Lietuvos viceministras Andrius Krivas pristatė Lietuvos kandidatūrą ir tarėsi dėl paramos rinkimuose į nenuolatines Jungtinių Tautų Saugumo Tarybos nares 2014–2015 metų kadencijai.

2017 m. lapkričio 27 d. – gruodžio 1 d. Dramblio Kaulo Krante Abidžane lankėsi Lietuvos užsienio reikalų ministras Linas Linkevičius, kur dalyvavo Europos Sąjungos – Afrikos Sąjungos viršūnių susitikime.

## Švietimo, mokslo ir technologiniai mainai ir kultūrinis bendradarbiavimas
2013–2014 m. du lietuviai (vienas jų – afrikanistas Gediminas Degėsys) organizavo pirmą tokio pobūdžio ekspediciją pavadinimu „Septynios Afrikos“, kurios metu aplankė septynias Afrikos valstybes, tarp jų – Dramblio Kaulo Krantą.

2014 m. kovo 20 d. Frankofonijos dienų metu pranešimą Frankofonijos Afrikoje tema skaitė Dramblio Kaulo Kranto ambasadorius Lietuvai Bernaras Tano Biušiujė.

2015 m. FC Gintra futbolo komandoje žaidė trys Dramblio Kaulo Kranto pilietės: Rita Akafū, Anžė N’Gesan ir Rebeka Elo, o 2019 m. klube FK Palanga iki klubo uždarymo žaidė Dramblio Kaulo Krante gimęs Kuaku Privatas Jao.

## Ekonominiai santykiai
2018 m. duomenimis, prekybos apyvarta tarp Lietuvos ir Dramblio Kaulo Kranto siekė 6,73 mln. eurų.

Prekybos balanse dominuoja eksportas iš Lietuvos į Dramblio Kaulo Krantą.

* Eksportas sudaro 6,57 mln. eurų.
* Importas sudaro 159,5 tūkst. eurų.

## Pilietiniai mainai

## Pasiuntinių ir ambasadorių sąrašas

### Pasiuntiniai Lietuvai
* 1999 m. – Djodonas Esjenas, pirmasis Dramblio Kaulo Kranto ambasadorius Lietuvai (rezidavo Maskvoje)
* 2010-2012 m. – Gnanjas Filibertas Fanjidis (rezidavo Maskvoje)
* nuo 2013 m. – Bernaras Tano Biušiujė (rezidavo Maskvoje)

### Pasiuntiniai Dramblio Kaulo Krantui
Lietuva nėra akreditavusi ambasadoriaus Dramblio Kaulo Krantui.

## Šaltiniai

## Literatūra
* 

## Nuorodos
* Dramblio Kaulo Krantas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Makbetas

**Makbetas** () – Viljamo Šekspyro pjesė, viena niūriausių ir efektingiausių jo tragedijų. Taip pat trumpiausia iš Šekspyro tragedijų. Pjesė buvo parašyta valdant karaliui Jokūbui I 1603–1607 m.

Kurdamas pjesę Šekspyras rėmėsi 1587 m. išleistos Holinšedo kronikos pasakojimais apie Škotijos karalių Makbetą, Makdufą ir Dunkaną, Šekspyrui ir jo amžininkams pažįstamoje Anglijos, Škotijos ir Airijos istorijoje. Kita vertus, pjesės įvykiuose daug istorinių netikslumų. Tragedijos įvykiai paprastai siejami su mirties bausme jėzuitui Henriui Garnetui už bendrininkavimą 1605 m. parako sąmoksle.

Pjesė pasakoja apie škotų generolą Makbetą, kuriam trys raganos išpranašauja, kad vieną dieną jis tapsiąs Škotijos karaliumi. Vedamas ambicijų ir paskatintas žmonos, Makbetas nužudo karalių Dankaną ir tampa karaliumi. Jis valdo kankinamas kaltės jausmo ir paranojos, netrukus tampa tironu, nes yra priverstas įvykdyti vis daugiau žmogžudysčių, kad apsisaugotų nuo neapykantos ir įtarinėjimo. Spektaklio pabaigoje Makbetas su žmona žūsta.

## Šaltiniai

## Literatūra
*
*
Karalius Lyras

**Karalius Lyras** (), pilnas pavadinimas – **Karaliaus Lyro tragedija** () – Viljamo Šekspyro penkių veiksmų tragedija, kurią, spėjama, Šekspyras parašė 1605–1606 m.

Spektaklis pasakoja apie senstantį karalių Lyrą, kuris nusprendžia padalyti savo karalystę trims savo dukterims. Skiriamos dalies dydis priklauso nuo to, kaip įtikinamai paveldėtoja perteikia savo meilę tėvui. Dvi vyriausios dukros Gonerilė ir Regana pompastiškai išpažįsta savo meilę tėvui, o jauniausia dukra Kordelija, vienintelė iš tikrųjų mylinti Lyrą, atsisako apsimetinėti įrodinėdama savo meilę ir lieka be turto.

Pirmą kartą pjesė buvo išleista 1608 m. *quarto* leidimu, 1623 m. – *First Folio* leidimu, besiskiriančiu nuo 1608 m. išleistos versijos. Kartu su Hamletu ši pjesė laikoma viena žymiausių Šekspyro tragedijų. Džordžas Bernardas Šo kartą rašė, kad „niekas neparašys geresnės tragedijos už Lyrą“.

„Karalius Lyras“ ne kartą buvo rodomas Lietuvos teatruose (1961, 1983 m. ir vėliau).

Gamtinis Urano palydovas pavadintas jauniausiosios Karaliaus Lyro dukters Kordelijos vardu.

## Personažas

* Lyras, Britanijos karalius
* Glosterio grafas
* Kento grafas, vėliau apsimetęs Kajumi
* Lyro kvailelis
* Edgaras, Glosterio pirmagimis sūnus
* Edmundas, Glosterio nesantuokinis sūnus
* Gonerilė, Lyro vyriausia duktė
* Regana, Lyro antroji duktė
* Kordelija, Lyro jauniausia duktė
* Olbanio kunigaikštis, Gonerilės vyras
* Kornvalio kunigaikštis, Reganos vyras
* Ponas, lankantis Kordeliją
* Osvaldas, Gonerilės ištikimas prievaizdas
* Prancūzijos karalius, piršlys Kordelijai, vėliau – jos vyras
* Burgundijos kunigaikštis, piršlys Kordelijai
* Senis Glosterio nuomininkas
* Kurano dvariškis

## Šaltiniai
Bamba

**Bamba** – virkštelės, kuri iki gimimo jungia vaisių ir placentą, liekanos vietą. Bambą turi daugelis žinduolių. Pas žmones tai yra priekinės pilvo sienos viduryje esantis ovalus ar apvalus 1–2 cm skersmens įdubimas. 

Moterys savo bambas puošia auskarais, o kai kurie vyrai jas laiko fetišo objektu.

## Šaltiniai
Vaclovas Tomkevičius

**Vaclovas Tomkevičius** (1901 m. vasario 11 d. Šaltiškių k., Papilės valsčius – 1974 m. lapkričio 12 d. Ščecine, Lenkija) – inžinierius, savamokslis aviakonstruktorius.

Spėjama, kad Rusijoje baigė politechnikos studijas ir įgijo popieriaus pramonės inžinieriaus specialybę. 1923 m. vedė, gyveno Mažaičių k. (Šiaulių r.) 1928 emigravo į Braziliją, bet netrukus grįžo.

1931 m., manoma, kad pagal „Peyret Avionette“ brėžinius, pastatė pirmą lėktuvą. Statybai finansuoti pardavė 30 ha iš tėvų paveldėtos žemės, už gautus pinigus Anglijoje nusipirko aviacinį variklį ir propelerį, kitiems darbams pagalbininku pasisamdė kalvį, kuris pagamino visas metalines lėktuvo dalis ir du stalius. Tuščias lėktuvas svėrė tik 135 kg.

Lėktuvo bandymas įvyko 1931 m. liepos mėn. nupjautoje Žarėnų dvaro pievoje prie Žarėnų – Paliesių kelio. Lėktuvas, pariedėjęs pieva, atsiplėšė nuo žemės, bet sparnu kliudė kaštono viršūnę, nukrito ir buvo gerokai aplaužytas.

Po nesėkmingo bandomojo skrydžio V. Tomkevičius nusprendė išmokti skraidyti. Kaune jis baigė Lietuvos Aero Klubo lakūnų III laidą. Baigęs mokslus savo lėktuvą suremontavo ir patobulino. 1933 m. gegužės mėn. lėktuvą išbandė profesionalus lakūnas. Lėktuvas skrido sunkiai, pakildavo tik iki 60-70 metrų aukščio. Po bandymų lėktuvas buvo vėl perdirbinėjamas, ir paaiškėjus, kad konstrukcija nevykusi, neprityrusiam pilotui pavojinga, V. Tomkevičius lėktuvą atidavė LAK’ui kaip skolą už skraidymo mokslus. Jo gamybos išlaidos siekė apie 3,5 tūkst. Lt.

V. Tomkevičius 1937 m. grįžo į Žemaitiją, dirbo Kairiškių popieriaus fabriko Kapėnų ceche. 1940 m. Papilėje pradėjo statyti ultralengvąjį lėktuvą pagal H. Mignet projektą „*[[Mignet Pou-du-ciel|Pou-du-ciel]]*“ (liet. „*Dangaus blusa*“), tačiau prasidėjus sovietinei okupacijai, projektas liko neužbaigtas.

1941 m. įsidarbino inžinieriumi Naujosios Vilnios popieriaus fabrike. 1946 m. emigravo į Lenkiją, dirbo Dombrovicų popieriaus fabrike inžinierium technologu, 1963 m. išėjo į pensiją.

Palaidotas Slupsko miesto kapinėse.

## Šaltiniai

* TOMKEVIČIUS Vaclovas, Akmenės krašto enciklopedinis žodynas
* Vaclovas Tomkevičius, Plieno sparnai

## Išnašos
2022 m. Europos šiuolaikinės penkiakovės čempionatas

**2022 m. Europos šiuolaikinės penkiakovės čempionatas** – geriausių Europos šiuolaikinės penkiakovės sportininkų čempionatas, kuris vyko rugsėjo 13 d. – rugsėjo 19 d. Vengrijos mieste Sėkešfehėrvare.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelė

## Medalininkai
### Vyrai

### Moterys

## Lietuva čempionate

;Individualios varžybos

;Komandinės įskaitos

;Estafetės

## Šaltiniai

## Nuorodos
* Oficiali svetainė
Oligocenas

**Oligocenas** ( + ) – paleogeno periodo geologinė epocha, kuri tęsėsi maždaug 11 mln. metų: prasidėjo prieš 33,9 mln. metų ir pasibaigė prieš 23,03 mln. prieš metų. Prieš šią epochą buvo eoceno epocha, o po – mioceno epocha, kuri prasidėjo neogeno periodo metu. Oligoceną 1854 m. išskyrė vokiečių paleontologas H. E. Beirichas. Skiriami 3 (kai kuriose šalyse 2) oligoceno amžiai. 

Nors Europoje oligoceno klimatas buvo šiltas, klestėjo gyvūnija ir augalija, tačiau klimatas pasidarė šaltesnis ir sausesnis nei prieš oligoceną. Antarktida ir Grenlandija pradėjo dengtis ledu. Oligoceno pabaigoje sunyko gintaringų sakų pušų miškai. Lietuvoje oligoceno nuogulų neaptikta, tačiau aptikta kaimyninėje Kaliningrado srityje (Sembos pusiasalyje, Rusija). 

## Šaltiniai
Guliverio kelionės

**Guliverio kelionės** () arba **Kelionės į tolimas pasaulio šalis Lemuelio Guliverio, pradžioje chirurgo, o paskui kelių laivų kapitono** () – 1726 m. išleistas airių rašytojo ir dvasininko Džonatano Svifto satyrinis fantastinis romanas. Romaną sudaro keturios dalys, kuriose pasakojami laivo kapitono Lemuelio Guliverio nuotykiai liliputų, milžinų ir kitose šalyse. Romane pajuokiama tiek žmogaus prigimtis, tiek grožinės kelionių literatūros žanras. Tai geriausiai žinomas pilnametražis Svifto kūrinys ir anglų literatūros klasika. Sviftas teigė, kad „ Guliverio keliones“ parašė siekdamas „suerzinti“, o ne „pralinksminti“ pasaulį.

Knyga iškart sulaukė sėkmės. Anglų dramaturgo, Džonatano Svifto amžininko Džono Gėjaus žodžiais, romanas „yra visuotinai skaitomas – nuo ministrų kabineto tarybos iki lopšelio“. 2015 m. Robertas Makkrumas paskelbė 100 geriausių visų laikų romanų sąrašą, kuriame „Guliverio kelionės“ įvardintas „satyros šedevru“.

Knyga išversta į lietuvių kalbą (1947, 1957 ir 2010 m.) Romano pagrindu išleista bent 10 kino filmų, pirmasis jų - dar 1902 m., keli serialai ir radijo laidos.
## Kultūrinė įtaka
Romanas padarė nemenką įtaką vėlesniems kūriniams. Būtent iš išgalvotos romano vienos iš salų (Liliputijos, ) anglų kalboje ėmė plisti žodis „liliputas“ (iš čia per kitas kalbas atkeliavo ir į lietuvių kalbą). Analogiškai kaip lietuvių kalboje, olandų ir čekų kalbose žodžiai *Lilliputter* ir *lilipután* reiškia neūžaugą (t. y., suaugusį žmogų, kurio ūgis žemesnis nei 130 cm. Kitas žodis, kurį anglų k. išplatino Dž. Sviftas šiuo savo romanu - *yahoo* (reiškia banditas, vagis). 

1986 m. japonų animacinis filmas „Dangaus pilis Laputa“ salos pavadinimą pasiskolino būtent iš šio romano. Taip pat abidvi salos panašios tuo, kad kad jų technologiniu pranašumu siekta pasinaudoti politiniams tikslams.

## Šaltiniai
National Bank of Egypt SC

**National Bank of Egypt SC** () – Egipto futbolo klubas, įsikūręs Kaire. Dar žinomas **Bank El Ahly** pavadinimu.

## Istorija
Klubas buvo suformuotas 1951 m. Jo steigėjais ir rėmėjais tapo Nacionalinis Egipto Bankas. Kiados rungtyniavo žemesniųjų pakopų pirmenybėse. Vėliau pateko į Antrą divizioną.

2019–2020 m. rungtyniavo Antrame divizione (II pakopa). Tapo A grupės nugalėtojais. Po sezono buvo perkelti į aukščiausią šalies divizioną.

2020–2021 m. sezone debiutavo Premjer lygoje. Užėmė keturioliktą vietą.

2021–2022 m. sezone rungtyniavo Premjer lygoje ir užėmė septintą vietą.

## Pasiekimai
;  Nilo lyga
* Penktoji vieta: 2024–2025 m.

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia juoda oranžine apranga.

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Enhydriodon

***Enhydriodon*** – kiauninių (*Mustelidae*) šeimos, ūdrinių (*Lutrinae*) pošeimio išnykusi gentis, identifikuota iš fosilijų rastų Indijos subkontinente – Pakistane ir Indijoje, bei Afrikos žemyne – Egipte, Etiopijoje, Kenijoje, Ugandoje, Čade, Pietų Afrikos Respublikoje.

## Buvęs paplitimas Azijoje
Pandžabo provincijos „Dhok Pathano“ stadija atitinka vėlyvojo mioceno – ankstyvojo plioceno „Dhok Pathano“ formaciją, datuojamą nuo 9,8 mln. m. iki maždaug 3,5 mln. m.

## Buvęs paplitimas Afrikoje
Remiantis ankstyviausiais radiniais Tugeno kalvose, Kenijoje (prieš 5,88-5,72 mln. m., Lukeino formacijoje) ir Vidurio Avaše, Etiopijoje (prieš 5,77-5,54 mln. m., Adu Asa formacija) – gyveno vėlyvajame miocene, o remiantis vėlyviausiais radiniais Turkano baseine, Kenijoje (apie 2-1,87 mln. m., Kubi Fora formacija ir apie 2 mln. m. ties Nakoretu) ir Pinakle, Etiopijoje – gyveno ankstyvajame pleistocene.

## Apibūdinimas
Tai didelių ūdrinių gentis, kurios rūšys buvo artimos šiuolaikinėms ūdroms. *Enhydriodon omoensis* svėrė apie 200 kg, *Enhydriodon dikikae* – nuo 100 iki 200 kg. Šios rūšys buvo didžiausios iki šiol aprašytos kiauninių rūšys.

## Rūšys
Iš rastų fosilijų yra žinoma 10 *Enhydriodon* rūšių:
# *[[Enhydriodon afman]]* Werdelin & Lewis, 2013; Afrikoje.
# *[[Enhydriodon africanus]]* Stromer, 1931; Afrikoje.
# *[[Enhydriodon dikikae]]* Geraads, Alemseged, Bobe & Reed, 2011; Afrikoje.
# *[[Enhydriodon ekecaman]]* Werdelin, 2003; Afrikoje.
# *[[Enhydriodon falconeri]]* Pilgrim, 1931; Indijos subkontinente.
# *[[Enhydriodon hendeyi]]* Morales, Pickford & Soria, 2005; Afrikoje.
# *[[Enhydriodon kamuhangirei]]* Morales & Pickford, 2005; Afrikoje.
# *[[Enhydriodon omoensis]]* Grohé *et al.*, 2022; Afrikoje.
# *[[Enhydriodon sivalensis]]* Falconer, 1868; Indijos subkontinente.
# *[[Enhydriodon soriae]]* (Morales & Pickford, 2005); Afrikoje.

## Šaltiniai
Gėreliškis

**Gėreliškis** – buvęs viensėdis Širvintų rajono savivaldybėje, 3 km į pietvakarius nuo Juknonių, dešiniajame Neries krante.

## Gyventojai

## Šaltiniai
Karališkiai (Čiobiškis)

**Karališkiai** – buvęs viensėdis Širvintų rajono savivaldybėje, 1 km į vakarus nuo Lapelių.

## Gyventojai

## Šaltiniai
Karšaklonis

**Karšaklonis** – buvęs viensėdis Širvintų rajono savivaldybėje, 7 km į šiaurės rytus nuo Čiobiškio.

## Gyventojai

## Šaltiniai
Stanisloviškiai

**Stanisloviškiai** – buvęs kaimas Širvintų rajono savivaldybėje, 2 km į šiaurę nuo Lapelių.

## Gyventojai

## Šaltiniai
Blažiškės (Širvintos)

**Blažiškės** – buvęs viensėdis Širvintų rajono savivaldybėje, 3 km į šiaurę nuo Barskūnų. Rytinė viensėdžio dalis yra buvusi Vilniaus rajone.

## Gyventojai

## Šaltiniai
Gojus (Jauniūnai)

**Gojus** – buvęs viensėdis Širvintų rajono savivaldybėje, 2 km į šiaurės vakarus nuo Šiaulių kaimo.

## Gyventojai

## Šaltiniai
Elzbieta Adomaitytė

**Elzbieta Adomaitytė** (g. 2002 m. sausio 7 d.) – Lietuvos šiuolaikinės penkiakovės sportininkė.

## Biografija
Adomaitytė tarptautinę karjerą pradėjo 2016 m.

2022 m. Europos šiuolaikinės penkiakovės čempionate Adomaitytė individualioje penkiakovės rungtyje užėmė 17-ą vietą. Moterų komandinėje įskaitoje iškovotas bronzos medalis, o moterų estafetėje kartu su Ieva Serapinaite pelnė aukso medalius.

## Šaltiniai

## Nuorodos
* UIPM profilis
Sadūniškės (Širvintos)

**Sadūniškės** – buvęs kaimas Širvintų rajono savivaldybėje, 4 km į šiaurę nuo Jauniūnų.

## Gyventojai

## Šaltiniai
Aurelija Tamašauskaitė

**Aurelija Tamašauskaitė** (g. 1996 m. gegužės 22 d.) – Lietuvos šiuolaikinės penkiakovės sportininkė.

## Biografija
Tamašauskaitė tarptautinę karjerą pradėjo 2011 m.

2014 m. dalyvavo jaunimo olimpinėse žaidynėse.

2022 m. Europos šiuolaikinės penkiakovės čempionate Adomaitytė individualioje penkiakovės rungtyje užėmė 26-ą vietą, o moterų komandinėje įskaitoje iškovotas bronzos medalis.

## Šaltiniai

## Nuorodos
* UIPM profilis
Adrenarchė

**Andrenarchė** – lytinio brendimo periodas (prepubertetas), kurio metu naujai susiformavusi antinksčių tinklinė zona pradeda išskirti androgenus. Sąlygoja pirmuosius endokrininius pokyčius, atsirandančius prieš gonadarchę. Paprastai prasideda 6–7 metų mergaitėms bei 7–8 metų berniukams.

## Šaltiniai
2025 m. Europos krepšinio čempionatas

**2025 m. Europos krepšinio čempionatas** – 42-asis Europos krepšinio čempionatas, kuris vyko 2025 m. rugpjūčio 27–rugsėjo 14 d.

Grupių etapai vyko Latvijoje, Kipre, Suomijoje ir Lenkijoje, tuo tarpu atkrintamosios varžybos vyko Latvijos sostinėje Rygoje. Latvija lemiamas Europos čempionato rungtynes rengė pirmą kartą nuo 1937 metų, kai tuomet Rygoje triumfavo lietuviai.

Čempionatą laimėjo Vokietijos krepšininkai, finale nugalėję turkus.

## Vietų pasirinkimas
Šis čempionatas ketvirtasis, vyksiantis keturiose skirtingose valstybėse. Šešios šalys pateikė oficialias paraiškas čempionato surengimui:

* ** [[Kipras]] ([[Limasolis]])**
* ** [[Suomija]] ([[Helsinkis]])**
*  Vengrija (Budapeštas)
* ** [[Latvija]] ([[Ryga]])**
*  Rusija (Permė)
*  Ukraina (Kijevas, Lvovas ir Dniepras)

2022 m. kovo 28 d. vykusiame posėdyje FIBA Europos valdyba išrinko Latviją, Kiprą ir Suomiją turnyro šeimininkais, iš jų Latvijai paskirta surengti atkrintamųjų varžybų etapą. Ukraina turėjo būti ketvirta šeimininke grupių etapo metu, tačiau dėl 2022 m. Rusijos invazijos į Ukrainą ketvirtąja šalimi-šeimininke buvo paskelbta Lenkija.

## Patekusios komandos
Į čempionatą pateko šios rinktinės:

*  (šeimininkai)
*  (šeimininkai)
*  (šeimininkai)
*  (šeimininkai)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Arenos

## Grupių etapas

### A grupė
Arena: Xiaomi arena (Ryga)

### B grupė
Arena: Nokia arena (Tamperė)

### C grupė
Arena: Spiro Kiprianu atletikos centras (Limasolis)

### D grupė
Arena: Spodek (Katovicai)

## Atkrintamosios rungtynės
**Vieta:** Ryga

## Galutinės vietos

## Apdovanojimai

## Šaltiniai

## Nuorodos
* Oficiali svetainė
Šatriškis

**Šatriškis** – buvęs viensėdis Širvintų rajono savivaldybėje, 6 km į šiaurę nuo Musninkų.

## Gyventojai

## Šaltiniai
Gumbeliai (Širvintos)

**Gumbeliai** – buvęs kaimas Širvintų rajono savivaldybėje, 5 km į šiaurės vakarus nuo Širvintų, prie kelio .

## Gyventojai

## Šaltiniai
Kviedžiai

**Kviedžiai** – buvęs viensėdis Širvintų rajono savivaldybėje, 2 km į šiaurę nuo Širvintų.

## Gyventojai

### Žymūs žmonės
* Viensėdyje gimė Stanislovas Čatrauskas (1937–), teisėjas.

## Šaltiniai
Viktoriškiai (Širvintos)

**Viktoriškiai** – buvęs kaimas Širvintų rajono savivaldybėje, 2 km į pietus nuo Žemųjų Viesų.

## Gyventojai

## Šaltiniai
Kiemeliškis

**Kiemeliškis** – buvęs kaimas Širvintų rajono savivaldybėje, 4 km į šiaurės rytus nuo Šešuolėlių II.

## Gyventojai

## Šaltiniai
Pamedinės

**Pamedinės** – buvęs kaimas Širvintų rajono savivaldybėje, 6 km į pietryčius nuo Šešuolių.

## Gyventojai

## Šaltiniai
Stekino regionas

**Stekino regionas** () – į apygardų plotus neįtraukta teritorija Kanadoje, Britų Kolumbijos šiaurėje. Ji nepatenka į 1968 m. regionines apygardas bei neturi savivaldybių. Administracinio centro neturi, didžiausia gyvenvietė – Atlinas.

Stekino regionas užima dalį istorinės Stikino Teritorijos (*Stickeen Territory*, 1862–1863 m.), vėliau įjungtos į Britų Kolumbijos koloniją. 2008 m. Diz Leiko gyvenvietė perduota Kitimato–Stekino regioninei apygardai.

Šiaurėje ribojasi su Jukono teritorija, vakaruose – su Aliaska (JAV). Teritoriją daugiausia užima Uoliniai kalnai ir jų miškingos pašlaitės. Gausu ežerų, iš kurių didžiausi – Atlino ežeras, Tagišo ežeras, Teslino ežeras, Tutšio ežeras. Gausu saugomų teritorijų: Tatšenšinio–Alseko provincinis parkas (pasaulio paveldo objektas), Atlino provincinis parkas, Spacizio plokščiakalnio laukinės gamtos provincinis parkas.

Stekino regionas – rečiausiai gyvenama Britų Kolumbijos ir visos Kanados administracinė teritorija ir viena rečiausiai apgyvendintų pasaulyje (0,0059 žm./km²). Tėra kelios gyvenvietės: Atlinas, Gud Houp Leikas, Lover Postas, Džeid Sitis. 48 % gyventojų (2016 m.) buvo indėnai (Taku tlingitai, kaskai). Verčiamasi kalnakasyba (dideli asbesto, aukso, polimetalų rūdų telkiniai).


Mountains along the White Pass and Yukon Route.jpg|Regiono kraštovaizdis
Boya Lake - panoramio.jpg|Bojos ežeras Atlino apylinkėse
Chilkoot Trail Church in Bennett.jpg|Beneto medinė Šv. Andriaus anglikonų bažnyčia, naudota per Aukso karštinę
BRK1045a Fraser BC (9589669009).jpg|Freizerio geležinkelio stotis


## Šaltiniai
Jukono–Kojukuko apskaitinė apyrubė

**Jukono–Kojukuko apskaitinė apyrubė** () – apskaitinė apyrubė Jungtinėse Valstijose, Aliaskoje. Patenka į didžiąją Aliaskos dalį apimančią neorganizuotą savivaldybę (*Unorganized Borough*), tad nepatenka į jokią apygardą ar kokį kitą administracinį vienetą ir neturi atskiros administracijos, o išskirta tik geografiniais-klasifikaciniais tikslais.

Jukono–Kojukuko apskaitinė apyrubė yra didesnė už bet kokią JAV apygardą ir dydžiu prilygsta Montanos valstijai (todėl, tam tikra prasme, yra didžiausias antro lygio JAV administracinis vienetas). Be to, tai rečiausiai apgyvendinta JAV teritorija ir viena rečiausiai gyvenamų visame pasaulyje.

Teritorija daugiausia kalnuota (iškilusios Kordiljeros), gausiai išvagota upių (Jukonas, Kojukukas, Porkjupainas). Didelė dalis teritorijos patenka į saugomas teritorijas (Arkties nacionalinis laukinės gamtos draustinis, Novitnos nacionalinis laukinės gamtos draustinis, Kanučio nacionalinis laukinės gamtos draustinis, Jukono plynių nacionalinis laukinės gamtos draustinis, Inoko nacionalinis laukinės gamtos draustinis ir kt.).

2020 m. 77 % gyventojų buvo indėnai ir kiti čiabuviai (daugiausia atabaskai – kučinai, kojukonai; taip pat jupikai, iniupiatai), beveik 26 % – baltieji, 0,9 % – azijiečiai. Didžiausios gyvenvietės – Fort Jukonas (428, 2020 m.), Galina (472), Nenana (358), Huslija (304), Makgratas (301), Tanana (246), Nulato (239), Greilingas (210),


Kanuti River October 2011.jpg|Kanučio upės kilpos
Goldstream Husky Lodge (39426994770).jpg|Šiaurės pašvaistė (Goldstrimas)
Kaiyuh flats alaska aerial.jpg|Kajuho pelkynių plotai
Allakaket, Alaska.jpg|Alakaketo gyvenvietė
Yukon-Koyukuk_Census_Area.jpg|Apyrubės žemėlapis


## Šaltiniai
Agadeso regionas

**Agadeso regionas** () – administracinė teritorija šiaurės Nigeryje, užima daugiau nei pusę šalies ploto. Administracinis centras – Agadesas.

Agadeso regionas – vienas didžiausių ir vienas rečiausiai gyvenamų Afrikos ir pasaulio administracinių vienetų. Jis ribojasi su Maliu, Alžyru, Libija ir Čadu. Didžiąją dalį teritorijos užima Sacharos dykuma, įskaitant Tenerės smėlynų plotus su Bilmos ergu. Centrinėje dalyje iškilę Ayro kalnai, o šiaurėje – Džado plynaukštė. Didelę dalį ploto sudaro Ayro ir Tenerės nacionalinis gamtos rezervatas (pasaulio paveldo objektas).

2012 m. regione gyveno vos 2,8 % Nigerio gyventojų. Daugiausia tai buvo klajokliai ar pusiau klajojantys žmonės: tuaregai (60,1 %), hausai (24,4 %), zarmai (5 %), kanuriai (4,7 %), arabai (beduinai), fulbiai, tubai. Verčiamasi transsacharine prekyba, urano gavyba (Arlitas), datulių auginimu, anksčiau plėtotas turizmas.

XV–XIX a. didelė dalis dabartinio regiono pateko į Agadeso sultonatą, o nuo XX a. pr. buvo valdomas prancūzų. Vietiniai tuaregai kėlė sukilimus tiek prieš kolonistų, tiek prieš Nigerio valdžią. Nuo XXI a. regione suaktyvėjo islamistų veikla.

## Administracinis suskirstymas
Agadeso regionas padalintas į 3 departamentus ir 1 komuną:
* Arlito departamentas (centras Arlitas)
* Bilmos departamentas (Bilma)
* Čirozerino departamentas (Čirozerinas)
* Agadeso komuna


ASC Leiden - van Achterberg Collection - 6 - 046 - Le désert sur le chemin de Tabelot, au nord-est d'Agadez, Niger - janvier 2005.tiff|Regiono kraštovaizdis
Temet1.jpg|Tenerės dykuma
Niger, Arlit (5), street scene with mosque.jpg|Arlito mečetė
Djado-nah.jpg|Džado tvirtovės griuvėsiai


## Šaltiniai
Eocenas

**Eocenas** (nuo  – „aušra“ +  – „naujas“) – paleogeno periodo vidurinė epocha; geologinis skyrius, kurio sluoksniai susiklostė šios epochos metu. Epocha prasidėjo prieš 56,0 mln. metų, baigėsi prieš 33,9 mln. metų. Prieš eoceną buvo paleocenas, po eoceno – oligocenas. Viduriniame eocene klimatas pašiltėjo, vėlyvajame eocene buvo tarp subtropinio ir tropinio.

## Etimologija

Eoceną 1833 m. išskyrė ir jam pavadinimą suteikė škotų geologas Charles Lyell. Pavadinimu jis norėjo pabrėžti, kad šis periodas buvo tarsi aušra moderniosios, šiuolaikinės faunos. Yra šaltinių, nurodančių, kad terminą sukūrė anglų polimatas William Whewell.

## Laikotarpiai

2021 m. liepą tarptautinė stratigrafijos komisija nustatė šiuos 4 eoceno laikotarpius:
* Ipresijus, prieš 56,0–47,8 mln. metų
* Liutecijus, prieš 47,8–41,2 mln. metų
* Bartonijus, prieš 41,2–37,7 mln. metų
* Priabonijus, prieš 37,7–33,9 mln. metų

## Lietuva

Baltijos regiono Rytprūsių geologiniame pjūvyje išskirti 3 sedimentaciniai ciklai, kurie suformavo Sambijos (Yprio aukštas), Alko (Liutečio aukštas) ir Prūsų (Bartonio ir Latorfio aukštai) svitas. Baltijos regione klimatas buvo šiltas ir drėgnas, klestėjo vešli augalija, veisėsi įvairūs gyvūnai. Alko ir Prūsų svitose yra stambiausių pasaulyje pramoninių gintaro telkinių. Eocene Vakarų Europos epikontinentinis jūrinis baseinas buvo užliejęs tik Lietuvos pietvakarinę dalį. Jame klostėsi smėlingos, molingos ir mažai karbonatingos nuosėdos, kuriose gausu glaukonito, fosfatinių mineralų ir gintaro. Didesnėje Lietuvos dalyje driekėsi sausumos plotai. Lietuvoje išlikę tik Alko svitos nuogulų.

## Šaltiniai
Ožkos Akmuo

**Ožkos Akmuo** – buvęs viensėdis Švenčionių rajono savivaldybėje, 4 km į pietryčius nuo Lakajos kaimo. Gyvenvietėje stūkso Ožkos akmuo (geologinis gamtos objektas).

## Gyventojai

## Šaltiniai
Etiopijos ir Lietuvos santykiai

**Etiopijos ir Lietuvos santykiai** – dvišaliai tarptautiniai santykiai tarp Etiopijos ir Lietuvos.

Diplomatiniai santykiai užmegzti 1998 m. spalio 19 d.

Abi šalys yra Jungtinių Tautų, kitų tarptautinių organizacijų narės.

Lietuvai atstovauja nepaprastasis ir įgaliotasis ambasadorius, reziduojantis Jungtinėje Karalystėje, Etiopijai Lietuvoje – Belgijoje reziduojantis nepaprastasis ir įgaliotasis ambasadorius.

Lietuvoje 2022 m. pradžioje gyveno septyni Etiopijos piliečiai.

## Santykių istorija

### Pirmieji kontaktai
Vienas pirmųjų Etiopiją aplankiusių lietuvių – orientalistas Juozapas Senkovskis, lankęsis Abisinijoje tarp 1820 ir 1822 m. Tarp 1863 ir 1876 m. joje lankėsi keliautojas Ignotas Žagelis.

### Santykiai po 1998 m.
Diplomatiniai santykiai tarp dviejų valstybių užmegzti 1998 m. spalio 19 d.

2003 m. Lietuva akreditavo savo pirmąjį ambasadorių Etiopijai. Etiopija savo pirmąjį ambasadorių Lietuvai akreditavo 2012 m.

2014 m. gegužės 19-20 d. Etiopijoje su oficialiu vizitu lankėsi Lietuvos užsienio reikalų ministras Linas Linkevičius, kur su Etiopijos ministru pirmininku Hailemariamu Desalegnu, Liaudies atstovų rūmų pirmininku Abadula Gemeda ir užsienio reikalų ministru Tedrosu Adhanomu Ghebreyesusu aptarė globalius saugumo klausimus bei dvišalius santykius. Tais pačiais metais užbaigtas Lietuvos ambasados Jungtinėje Karalystėje akreditacijos Etiopijai procesas.

Bene geriausiai žinoma Lietuvoje gyvenanti etiopė – verslininkė ir visuomenės veikėja Eskedar Maštavičienė, nuo 2020 m. įgijusi Lietuvos pilietybę ir 2019 m. nesėkmingai dalyvavusi rinkimuose į Vilniaus miesto tarybą su rinkiminiu komitetu „Gedimino miestas“.

## Ekonominiai santykiai
2018 m. duomenimis, prekybos apyvarta tarp Lietuvos ir Etiopijos siekė 1,47 mln. eurų.

Prekybos balanse dominuoja eksportas iš Lietuvos į Etiopiją.

* Eksportas sudaro 1,21 mln. eur.
* Importas sudaro 258,4 tūkst. eurų.

## Pilietiniai mainai

## Pasiuntinių ir ambasadorių sąrašas

### Pasiuntiniai Lietuvai
* 2012–2014 m. – Kassu Yilala, pirmasis Etiopijos ambasadorius Lietuvai (rezidavo Belgijoje)

### Pasiuntiniai Etiopijai
* 2003–2006 m. – Alfonsas Eidintas, pirmasis ambasadorius Etiopijai (rezidavo Tel Avive)
* 2012–2017 m. – Asta Skaisgirytė-Liauškienė (rezidavo Londone)
* nuo 2017 m. – Renatas Norkus (reziduoja Londone)

## Šaltiniai

## Nuorodos
* Etiopija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Kavoliškiai

**Kavoliškiai** – buvęs viensėdis Švenčionių rajono savivaldybėje, 5 km į rytus nuo Kločiūnų, pasienyje su Baltarusija.

## Gyventojai

## Šaltiniai
Mikalavas (Magūnai)

**Mikalavas** – buvęs viensėdis Švenčionių rajono savivaldybėje, 2 km į pietvakarius nuo Prienų, prie Perčiniškio ežero.

## Gyventojai

## Šaltiniai
Ramanavas (Švenčionys)

**Ramanavas** – buvęs viensėdis Švenčionių rajono savivaldybėje, 1 km į rytus nuo Kločiūnų.

## Gyventojai

## Šaltiniai
Algirdavas

**Algirdavas** – buvęs viensėdis Švenčionių rajono savivaldybėje, 2 km į šiaurės rytus nuo Kločiūnų.

## Gyventojai

## Šaltiniai
Ceveikiškė

**Ceveikiškė** – buvęs viensėdis Švenčionių rajono savivaldybėje, 2 km į rytus nuo Kločiūnų.

## Istorija
Tarpukariu kaimas priklausė Lenkijai, Vilniaus vaivadijai, Švenčionių apskričiai.

## Gyventojai

## Šaltiniai
Didelovka

**Didelovka** – buvęs kaimas Švenčionių rajono savivaldybėje, netoli Pabradės.

## Gyventojai

## Šaltiniai
Klenuvka (Švenčionys)

**Klenuvka** – buvęs viensėdis Švenčionių rajono savivaldybėje, 3 km nuo Zalavo.

## Istorija
XX a. pr. užusienis buvo Švenčionių apskrities Mikalavo valsčiuje.

Tarpukariu užusienis priklausė Lenkijai, Vilniaus vaivadijai, Švenčionių apskričiai, Pabradės valsčiui.

## Gyventojai

## Šaltiniai
Stanislavavas (Pabradė)

**Stanislavavas** – buvęs viensėdis Švenčionių rajono savivaldybėje, 1 km į pietus nuo Pavoverės.

## Istorija
Tarpukariu palivarkas priklausė Lenkijai, Vilniaus vaivadijai, Švenčionių apskričiai, Pabradės valsčiui.

## Gyventojai

## Šaltiniai
Adamavas (Strūnaitis)

**Adamavas** – buvęs kaimas Švenčionių rajono savivaldybėje, 1 km į rytus nuo Kameniškės, pasienyje su Baltarusija.

## Šaltiniai
Adamavas (Vidutinė)

**Adamavas** – buvęs viensėdis Švenčionių rajono savivaldybėje, 2 km į pietryčius nuo Vidutinės, pasienyje su Baltarusija.

## Šaltiniai